**OSNOVNA ŠKOLA LOVINAC**

**ŠK. GODINA: 2017. / 2018.**

**UČITELJICA: Marijana Štimac**

**Kriteriji za ocjenjivanje učenika u razrednoj nastavi**

**MATEMATIKA**

**Usmeno ocjenjivanje i provjeravanje :**

*Odličan (5)* – Izrazito točno, logično, temeljito, opširno i argumentirano iznosi i obrazlaže svoje znanje. Odgovara brzo i točno. Primjenjuje znanje samostalno i u novim ispitnim situacijama. Povezuje činjenice i postavlja problemska pitanja. Novi sadržaji na njega djeluju izazovno.

*Vrlo dobar (4)* – Odgovara točno i logično. Sadržaje iznosi temeljito i s razumijevanjem. Znanje primjenjuje umjereno brzo, točno i bez učiteljeve pomoći.

*Dobar (3)* – Svoje znanje obrazlaže i iznosi djelomično logično i uvjerljivo. Donekle primjenjuje znanje, polako i uz učiteljevu pomoć točno.

*Dovoljan (2)* – Iznošenje znanja je nepotpuno, površno i s pogreškama. Znanje primjenjuje slabo i nesigurno, na postavljena pitanja odgovara sporo, pravi pogreške, ali uz učiteljevu pomoć ipak ih uspijeva riješiti.

*Nedovoljan (1)* – Na postavljena pitanja odgovara nesuvislo, nelogično i bez razumijevanja. Znanje mu je manjkavo, pa ga ne može primijeniti. Ni uz učiteljevu pomoć učenik ne uspijeva odgovoriti na pitanja i riješiti postavljene zadatke.

**Pismeno ocjenjivanje i provjeravanje :**

Raspon postignuća izražen je postocima za pojedine ocjene :

|  |  |
| --- | --- |
| **Broj bodova u postocima** | **Ocjena** |
| 0-50 % | nedovoljan (1) |
| 51-63 % | dovoljan (2) |
| 64-78 % | dobar (3) |
| 79-90 % | vrlo dobar (4) |
| 91-100 % | odličan (5) |

**Domaći uradak :**

*Odličan (5)* - redovit u pisanju domaćih uradaka. U pisanju je uredan, a rješenja zadataka su točna, često i originalna. Zna razlikovati bitno od nebitnog. Pronalazi rješenja i za teže problemske zadatke.

*Vrlo dobar (4)* – redovit u pisanju domaćih uradaka. U pisanju je uredan, a rješenja zadataka su točna. Složenije probleme ne uspijeva samostalno riješiti.

*Dobar (3)-* domaći uradak piše uglavnom redovito, čitko i uredno, ne uvijek i u cijelosti točno i samostalno. Pribor koristi pravilno, ali konstrukcije nisu uvijek točne.

*Dovoljan (2)-*Neredovit u pisanju domaćih uradaka. Nedovoljno uredan. Rješenja netočna, a postupci manjkavi.

*Nedovoljan (1) –* uopće ne izvršava svoje obaveze vezane uz domaći uradak.

**HRVATSKI JEZIK**

**Hrvatski jezik :**

*Odličan (5)* – u potpunosti usvojio sve nastavne sadržaje. Gradivo usvaja s lakoćom i razumijevanjem. Pokazuje izrazit interes za nastavne sadržaje, aktivan je u svim oblicima rada, često daje svoje primjere i primjedbe. Vrlo korektno i originalno prosuđuje i vrednuje svoj i tuđi rad.Samostalno izvodi pravila, usvojeno znanje primjenjuje ispravno i točno u pisanom i usmenom izražavanju. Razlikuje bitno od nebitnoga, uočava ključne pojmove.

*Vrlo dobar (4)-*  nastavne sadržaje je usvojio gotovo u potpunosti. Gradivo usvaja s razumijevanjem. Aktivno sudjeluje u radu, pokazuje interes za nove jezične sadržaje. Često prosuđuje svoj i tuđi rad. Uz poticaj istražuje jezične pojave i izvodi pravila koja uspješno primjenjuje.

*Dobar (3)-* nastavne sadržaje većinom je usvojio. Nove jezične sadržaje pamti bez razumijevanja, reproducira pogrešno. Teže povezuje nastavne sadržaje, ne razlikuje bitno od nebitnoga. Interes za nove jezične sadržaje varira, a aktivno sudjelovanje u radu je povremeno. Potrebno ga je poticati na rad. Prihvaća savjete za poboljšanje kvalitete rada.

*Dovoljan (2)*  - nastavne sadržaje je usvojio djelomično. Nove jezične sadržaje djelomično pamti i to bez razumijevanja, ponekad zna reproducirati, ali ne i ispravno primijeniti. Često griješi i ne uočava pogreške. Potrebna mu je stalna pomoć i nadzor u radu.

*Nedovoljan (1) -*  nastavne sadržaje nije usvojio, ne prepoznaje ih i ne zna ih primijeniti. Pasivan u radu, ne pokazuje interes za nove jezične sadržaje.

**Književnost :**

*Odličan (5)* – samostalno interpretira književno-umjetnički tekst. Izražava osnovno raspoloženje i emocije te emotivno reagira na pročitanu pjesmu. Kritički se osvrće na pročitani tekst. Potpuno usvaja književnoteorijske pojmove, prepoznaje ih u tekstu i zna se njima koristiti u usmenom i pisanom izrazu. Novo znanje usvaja s lakoćom i primjenjuje ga. Izrazito aktivan, samostalan i kreativan u radu.

*Vrlo dobar (4)-*  gotovo samostalno interpretira književno-umjetnički tekst. Književnoteorijske pojmove uspješno usvaja i primjenjuje ih. Ima razvijen kritički stav, aktivan je u radu.

*Dobar (3)-*  djelomično je usvojio i zna primijeniti književnoteorijske pojmove. Osobna zapažanja iznosi uz pomoć učitelja. U radu mu je potrebna pomoć. Povremeno sudjeluje u interpretaciji književno-umjetničkih djela.

*Dovoljan (2)*  - prepoznaje neke književnoteorijske pojmove, ali ih primjenjuje samo uz učiteljevu pomoć. U interpretaciji teksta je površan i potrebna mu je stalna pomoć i nadzor učitelja. Teže doživljava tekst i njegov smisao. Aktivan na poticaj.

*Nedovoljan (1)* - Interes i sposobnosti nisu razvijeni. Ni uz dobru motivaciju i pomoć ne sudjeluje u interpretaciji . Ne posjeduje osnovna književnoteorijska znanja. Zbog lošega čitanja ne razumije tekst.

**Lektira :**

*Odličan (5)* – Redovito čita lektirna djela i interpretira ih. Vodi iscrpan dnevnik čitanja. Stečeno znanje o književnoteorijskim pojmovima primjenjuje na lektirna djela. Ima razvijen kritički stav prema likovima i njihovim postupcima, ističe se u otkrivanju poruka i pouka djela. Uočava izražajnost pjesničkog jezika. Čita i interpretira više od zadanog.

*Vrlo dobar (4)-*  Redovito čita i interpretira propisana lektirna djela. Vodi dnevnik čitanja. Većinu književnoteorijskih pojmova zna primijeniti na lektirna djela. Uočava značenje djela i otkriva poruke i pouke. Kritičan i aktivan.

*Dobar (3)-*  Čita većinu propisanih lektirnih djela. U interpretaciji je potrebna pomoć učitelja. Književnoteorijske pojmove ponekad uspijeva primijeniti na lektirna djela. Teže izražava osjećaj i doživljaj djela. Dnevnik čitanja je prosječan.

*Dovoljan (2)*  - nije razvijen interes za čitanje. Uz pomoć učitelja otkriva neke vrijednosti djela. Čita samo zato jer mora. Dnevnik čitanja je manjkav. Ne uspijeva književnoteorijske pojmove primijeniti na lektirna djela.

*Nedovoljan (1)* - interes za čitanje i lektiru nije razvijen . Ne čita lektiru te ne vodi dnevnik čitanja,ni na poticaj se ne uključuje u čitanje.

**Usmeno jezično izražavanje :**

*Odličan (5)* – izražajno čita i tonski oblikuje umjetničke i neumjetničke tekstove, samostalno i vrlo kreativno sastavlja rečenice prema zadanom poticaju. Pravilno izgovara glasove, ima izrazito bogat rječnik. Doživljaj teksta izrazito vješto i točno izražava govorom i glumom . Vrlo rado priprema govorne vježbe i kvalitetno ih izvodi. Svoju govornu poruku oblikuje potpunom i pravilnom rečenicom . S lakoćom i vrlo uspješno samostalno priča, prepričava i opisuje.

U svim oblicima govornih vježbi pokazuje logičnu i emocionalnu izražajnost.

*Vrlo dobar (4)-*  Samostalno priča, prepričava i opisuje. Rječnik je bogat. Doživljaj teksta točno izražava govorom i glumom. Izražajno čita umjetničke i neumjetničke tekstove primjerenom brzinom. Poruku oblikuje pravilno i razumljivo. Doživljaj teksta točno izražava govorom i glumom

Priprema i kvalitetno izvodi govorne vježbe

*Dobar (3)-*  ponekad griješi u izgovaranju pojedinih glasova. Rječnik je prosječan. Upotrebljava dosta nestandardnih riječi, lokalizama i žargonizama. Priča, prepričava i opisuje uz pomoć učitelja. Djelomično točno izražava tekst. Potrebna mu je pomoć u usmenom izražavanju. Rjeđe sudjeluje u govornim vježbama, potrebno ga je poticati na aktivnije sudjelovanje u radu.

*Dovoljan (2)*  - često griješi u izgovaranju glasova. Teško tonski oblikuje umjetničke i neumjetničke tekstove. Teško izražava vlastite misli i osjećaje. Rječnik je siromašan. Govorne poruke oblikuje uz pomoć učitelja. Prepričava bez isticanja pojedinosti, razlika u opširnom i sažetom prepričavanju i bez štovanja pravogovornih pravila.

*Nedovoljan (1)* - netočno i nepravilno izgovara riječi, teško se izražava i služi se neknjiževnim riječima. Ne sudjeluje u pričanju, prepričavanju i opisivanju. Ne sudjeluje u govornim vježbama. Ne zadovoljava ni tehnika čitanja.

**Pisano jezično izražavanje :**

*Odličan (5)* – Rječnik je bogat. Misao je stilski jasno uobličena. Rečenice su smislene i međusobno povezane. Pokazuje vrlo visok stupanj usvojenosti pravopisnoga i gramatičkoga gradiva, čitkim slovopisom, te zakonitostima organiziranja i oblikovanja različitih vrsta pisanih tekstova. Pismeni sastavci sadržajno razrađeni, točno napisani, kompozicijski utemeljeni, zanimljivi, kreativni, maštoviti. Uspješno piše po diktatu, odgovara na pitanja, samostalno i točno stvara rečenice . Teži usavršavanju svoga pisanoga izraza.

*Vrlo dobar (4)-*  pokazuje visok stupanj usvojenosti pravopisnih i gramatičkih pravila. Samostalan je u pisanom izrazu. Rečenice su smislene i međusobno povezane. Uspješan je u pisanju diktata i odgovaranja na postavljena pitanja. Slovopis je čitak.

*Dobar (3)-*  djelomično je usvojio gramatička i pravopisna pravila. Rječnik je djelomično razvijen. Uočava se površnost u izražavanju. Djelomično je ovladao zakonitostima organizacije i oblikovanja različitih vrsta tekstova. U radu je nesamostalan i potrebna mu je stalna pomoć učitelja.

*Dovoljan (2)* - čini veće pravopisne, gramatičke i stilske pogrješke . Ne poznaje zakonitosti organizacije teksta. Pismeni sastavci su logički nepovezani. Potrebna je stalna pomoć učitelja.

*Nedovoljan (1)-*  Rječnik je siromašan. Pisanje je stilski nesređeno. Zapaža se nefunkcionalna upotreba riječi i izraza. Nije usvojio ni minimum pravopisnih i gramatičkih pravila. Nije u stanju izraziti svoje misli. Ne poznaje zakonitosti teksta.

**Medijska kultura :**

*Odličan (5)* – vrlo zainteresirano komunicira sa svim vrstama medija. U potpunosti je usvojio sve ključne pojmove, te ih s lakoćom primjenjuje. Aktivan u svim nastavnim oblicima. Samostalno prosuđuje i daje kritički osvrt na film. Iznosi osobne stavove koje potkrepljuje primjerima i argumentima. Lako i uspješno povezuje sadržaje iz medijske kulture sa sadržajima iz ostalih sastavnica hrvatskoga jezika i drugih predmeta.

*Vrlo dobar (4)-*  uglavnom je usvojio ključne pojmove, te ih zna primijeniti. Ima razvijene sposobnosti za komunikaciju s različitim vrstama medija. Povezuje sadržaje unutar medijske kulture. Doživljava i komentira filmove.

*Dobar (3)-*  ključne pojmove usvojio je djelomično. Potrebno ga je poticati na razgovor i raspravu o filmu, kazališnoj predstavi, stripu… Sadržaje medijske kulture teže povezuje sa

sa sadržajima iz ostalih sastavnica hrvatskoga jezika i drugih predmeta. Interes za medijsku kulturu varira.

*Dovoljan (2)* - sposobnosti za komunikaciju s medijima slabo su razvijene. Prepoznaje samo elementarne pojmove. Znanje o medijskoj kulturi na početnoj je razini. Interes i aktivnosti su minimalne.

*Nedovoljan (1)-*  nisu razvijene sposobnost ni interes za komunikaciju s medijima.

Nisu usvojeni ključni pojmovi. Ni na poticaj i dobru motivaciju ne sudjeluje u nastavi medijske kulture.

**PRIRODA I DRUŠTVO**

**Usmeno ocjenjivanje i provjeravanje :**

*Odličan (5)* – Izrazito točno, logično, temeljito, opširno i argumentirano iznosi i obrazlaže usvojeno znanje. Odgovara brzo i točno. Naučene sadržaje lako povezuje i korelira sa ostalim sadržajima prirode i društva, ali i drugih predmeta.

*Vrlo dobar (4)-*  Odgovara točno i logično. Sadržaje iznosi temeljito i s razumijevanjem. Znanje primjenjuje umjereno brzo, točno i bez učiteljeve pomoći.

*Dobar (3)-*  reproducira temeljne pojmove, razumije gradivo, ali ga ne zna primijeniti niti obrazložiti vlastitim primjerima.

*Dovoljan (2)* - ne prepoznaje temeljne pojmove, odgovara po sjećanju, bez razumijevanja, do odgovora dolazi uz pomoć učitelja.

*Nedovoljan (1)-*  Na postavljena pitanja odgovara nesuvislo, nelogično i bez razumijevanja. Znanje mu je manjkavo, pa ga ne može primijeniti. Ni uz učiteljevu pomoć učenik ne uspijeva odgovoriti na pitanja.

**Pismeno ocjenjivanje i provjeravanje :**

Raspon postignuća izražen je postocima za pojedine ocjene :

|  |  |
| --- | --- |
| **Broj bodova u postocima** | **Ocjena** |
| 0-50 % | nedovoljan (1) |
| 51-63 % | dovoljan (2) |
| 64-78 % | dobar (3) |
| 79-90 % | vrlo dobar (4) |
| 91-100 % | odličan (5) |

**Praktičan rad :**

*Odličan (5)* – samostalan u izradi praktičnih radova. Ističe se kreativnošću, urednošću i originalnošću. Svojim radom često doprinosi uspjehu skupine. Vrlo korektno i originalno prosuđuje i vrednuje svoj i tuđi rad. Svojevoljno proširuje svoje znanje dodatnim izvorima znanja, komentira ih i želi prezentirati drugima.

*Vrlo dobar (4)-*  Aktivan i zainteresiran u radu. Prilagođava se radu u skupini, poštuje pravila, aktivno i zainteresirano izlaže sadržaje. U izlaganju pomalo nesiguran. Korektno prosuđuje svoj i tuđi rad.

*Dobar (3)-*  potrebna mu je pomoć i nadzor učitelja u praktičnom radu. Interes varira. Slijedi upute i pravila za rad u skupini, može korektno prosuditi vrijednost svog i tuđeg rada. U radu površan, a u izlaganju vrlo nesiguran.

*Dovoljan (2)* – radovi su mu nejasni i nepregledni. Ne poznaje sadržaj, radi samo uz poticaj. Teže slijedi pravila i upute za skupni rad, ponekad zbog nezainteresiranosti ometa rad skupine. Slabo prosuđuje kvalitetu svog i tuđeg rada.

*Nedovoljan (1)-*  ni uz poticaj i dobru motivaciju ne sudjeluje u praktičnom radu. Nezainteresiran za bilo kakav oblik rada.

**LIKOVNA KULTURA :**

*Odličan (5)* – učenik je izuzetno kreativan u radu. Radovi su originalni i uredni. Unosi originalnost i osobnost u likovnom izražavanju. Izrazito zainteresiran za likovne aktivnosti. Samoprosuđuje kvalitetu svoga i ostalih radova, ima izrazitu prostornu orijentaciju. Samostalno prati likovni sadržaj rada i izražava se bogatim likovnim jezikom. Izrazito spretan u tehnikama rada.

*Vrlo dobar (4)-*  slike i crteži uredni, bez mnogo detalja. Zainteresiran za likovne aktivnosti.

Ima dobru prostornu orijentaciju. Djelomično samostalno prati likovni sadržaj rada i izražava se jednostavnim likovnim jezikom. Spretan u tehnikama rada.

*Dobar (3)-*  Slike i crteži prilično neuredni, uglavnom bez detalja. Nezainteresiran za likovne aktivnosti. Slaba prostorna orijentacija,likovi bez proporcije, nepravilno raspoređeni po papiru. Površno primjenjuje određene tehnike rada. Potrebno ga je poticati i nadzirati u radu.

*Dovoljan (2)-* radovi su nemaštoviti i neuredni. Ni uz poticaj ne prati likovni sadržaj rada, ne primjenjuje određene tehnike rada.

*Nedovoljan (1)-*  ni uz poticaj i dobru motivaciju ne sudjeluje u radu. Nezainteresiran za bilo kakav oblik rada.

**GLAZBENA KULTURA :**

*Odličan (5)-* učenik ima izrazitih sposobnosti i interesa za predmet. Osjećaj za ritam razvijen. Pjesme poznaje u potpunosti i interpretira točno ( tekst ). Aktivan u slušanju glazbe i ostalim oblicima rada. Pjeva solo uz pratnju instrumenta i uz pomoć udžbenika, te vrlo lijepo muzicira. U pjevanju primjenjuje zadani tempo, dinamiku i mjeru. Reproducira ritam bez pogreške. Osobito dobro pamti i prepoznaje skladbe za slušanje i točno analizira.

*Vrlo dobar (4)-*  razvijenog interesa, ima osjećaj za ritam . Melodijski relativno točno pjeva ali mogao bi biti sigurniji u tekstu pjesama. Prepoznaje neke slušne skladbe. Pjesme pjeva uz pomoć instrumenta i udžbenika. Primjenjuje upute za izražajnu izvedbu skladbe . Samostalno pjeva uz pratnju instrumenta. Služi se jednostavnim ritmovima bez pogreške . Pri analizi slušanih skladbi ponekad varira . Pažljiv na satu, ali ima i oscilacija u radu. Dopuštena malo veća oscilacija u intonaciji.

*Dobar (3)-*  interes i sposobnost za predmet ponekad promjenjiv. Može ritmički i ponekad melodijski pjevati pjesme, ali je nesiguran u tekst. Iziskuje veću pomoć učitelja . Pjeva uz pomoć udžbenika i instrumenta samostalno, ali je ponekad potrebna pomoć učitelja. Analiza slušnih primjera treba biti pažljivije urađena ili slušana . Nastoji primijeniti upute pravilnog pjevanja ( tempo, dinamika i ritam ) . Aktivnost na satu promjenjiva. Ponekad treba razvijati veći interes za slušanje određenih skladbi, te potreba za većom koncentracijom . Dopuštene su veće oscilacije u intonaciji i pomoć učitelja

*Dovoljan (2)-* potrebno je pokazati veći interes i odgovornost u radu.Često nema pribor za rad.Teže se uključuje i prati nastavne sadržaje, iako voli pjevati pjesme.Učestalo iziskuje poticaj učitelja. Pjeva pjesme po odabiru uz pomoć udžbenika, instrumenta i učitelja. Kod pjevanja ima poteškoća s tekstom, ritmom i intonacijom.

*Nedovoljan (1)-*  ni uz poticaj i dobru motivaciju ne sudjeluje u radu. Nezainteresiran za bilo kakav oblik rada.

**TJELESNA I ZDRAVSTVENA KULTURA :**

*Odličan (5)-* izrazito zainteresiran za sve tjelesne aktivnosti: skakanje, bacanje, penjanje, ritmičke i plesne strukture i igre. Ima razvijene motoričke sposobnosti koje su preduvjet za složenije tjelesne aktivnosti. Brzo usvaja pravila novih igara, uvijek ih štuje i omiljen je u igri od svojih vršnjaka. Izrazito sposoban vrednovati i procijeniti svoje sposobnosti i sposobnosti svojih prijatelja i izabrati riječi kojima će se to objasniti. Brz je i spretan . Ima visoko razvijene zdravstveno-higijenske navike,redovito nosi opremu.

*Vrlo dobar (4)-*  zainteresiran za sve tjelesne aktivnosti: skakanje, bacanje, penjanje, ritmičke i plesne strukture i igre. Usvaja temeljna motorička znanja. Usvaja pravila novih igara i štuje ih. Trudi se izvršavati postavljene zadaće u skladu sa svojim sposobnostima. Ima razvijene zdravstveno-higijenske navike, gotovo uvijek nosi opremu.

*Dobar (3)-*  vrlo često zainteresiran za tjelesne aktivnosti: skakanje, bacanje, penjanje, ritmičke i plesne strukture i igre. Treba poraditi na razvijanju motoričkih sposobnosti. Teže usvaja pravila igre i ne štuje ih; brzo odustaje od igre. Nema razvijene zdravstveno-higijenske navike. Vrlo često ne nosi opremu.

**Motorička znanja :**

*Odličan (5)-* Programska jedinica usvojena u potpunosti. Učenik nema nikakvih poteškoća u savladavanju motoričkih zadataka, a tehnička izvedba je izuzetna. Motoričko znanje primjenjuje u svim situacijama, na pravilan način. Učenik je izuzetno pedantan, savjestan i precizan i stalno brine o kvaliteti svoga rada. Zadatke izvršava s oduševljenjem i preuzima odgovornost za napredovanje u osobnom razvoju.

*Vrlo dobar (4)-*  Programska jedinica usvojena gotovo u potpunosti. Učenik nema poteškoća u savladavanju motoričkih zadataka, a tehnička izvedba nije na očekivanoj razini. Motoričko znanje primjenjuje uz male korekcije. Učenik izvršava zadatke koji ne prelaze njegove mogućnosti. Traži pomoć kad mu je potrebna. Rado ispunjava zadatke, sluša pažljivo i surađuje u radu.

*Dobar (3)-* Programska jedinica usvojena većim dijelom. Učenik s malim poteškoćama savladava motoričke zadatke, a tehnička izvedba mu je površna, nesigurna, te mu je potrebna pomoć u izvedbi. Primjena znanja teško izvediva. Učenik nema dovoljno strpljenja, zadovoljava se djelomičnim rezultatima, kod poteškoća odustaje od daljnjeg nastojanja u radu, zaostaje za drugima.

*Dovoljan (2)-* Programska jedinica usvojena djelomično. Učenik s velikim poteškoćama savladava motoričke zadatke, a o tehničkoj izvedbi teško se može i govoriti. Primjena znanja jako loša. Učenik je površan, nezainteresiran, neuredan, ne brine o kvaliteti svoga rada.

*Nedovoljan (1)-*  Programska jedinica nije usvojena. Učenik ne može izvesti zadatak, niti na učiteljev poticaj i pomoć (asistencija). Učenik je pasivan, niti na poticaj se ne uključuje u rad.

Učenik ne želi raditi kada treba uložiti trud, kako bi postigao rezultate za koje ima predispozicije i sposobnosti.

**Motorička dostignuća :**

Od najboljeg rezultata oduzme se najslabiji i zatim dobiveni broj dijeli sa 4. Ono što dobijemo uvrštavamo u rezultate.

Npr. Najslabiji rezultat : 10,00

najbolji rezultat : 7,00

10,00 – 7,00 = 3,00 : 4 = 0,75

9,28 – 10,03 dovoljan

8,52 – 9,27 dobar

7,76 – 8,51 vrlo dobar

7,00 – 7,75 odličan

**Motoričke i aerobne sposobnosti** : provjeravaju se na početku i na kraju školske godine. Na početku školske godine treba za svakog učenika ustanoviti razinu tih sposobnosti, kako bi se odredili načini i metode za njihovo poboljšanje. Na kraju školske godine treba ustanoviti da li se i u kojoj su se mjeri promijenile te sposobnosti pod utjecajem tjelesnog vježbanja. Vrednuje se postignuti rezultat, tj. osobni napredak